עידן שריקי

עידן שריקי (נולד ב–30 בנובמבר 1981) הוא כדורגלן עבר ישראלי.

קריירה
שריקי החל את הקריירה שלו במחלקת הנוער של מכבי עירוני אשדוד והיה שותף להעפלה ההיסטורית שלה לליגה הראשונה בעונת 1997/98. לאחר שסיים את שירותו הצבאי בצה"ל ולא מצא את מקומו בסגל של קבוצת הבוגרים, שיחק בליגה ב' במכבי קריית עקרון. בשנת 2002 עבר בהשאלה למכבי יבנה, וב-2003 חזר לאשדוד.

בחודש יולי 2011 חתם שריקי לשנתיים בקבוצת גורניק זאבז'ה מליגת העל הפולנית, אולם הושאל לאשדוד בטרם שיחק משחק ליגה אחד במדיה, עקב קשיי התאקלמות. ב-3 ביולי 2012 חתם על חוזה לשלוש עונות במכבי נתניה תחת הדרכתו של טל בנין.

ב-17 בינואר 2013 הושאל שריקי למכבי פתח תקווה מהליגה הלאומית עד לסיום העונה. כבר במשחקו הראשון בקבוצה כבש את שער הבכורה שלו, בניצחון 0–2 בדרבי מול הפועל פתח תקווה. שריקי כבש 10 שערי ליגה בחצי עונה, וסייע למכבי פתח תקווה להעפיל בחזרה לליגת העל.

לקראת עונת  חזר למכבי נתניה, לאחר שירדה לליגת הלאומית, והיה שותף לחזרתה בסיום העונה לליגת העל ולהעפלתה לגמר גביע המדינה.

ב-15 בינואר 2015 חתם בעירוני קריית גת מהליגה הלאומית.

ב-14 ביוני 2015 חתם בהפועל אשקלון מהליגה הלאומית ובתום העונה עלה איתה לליגת העל כאשר כבש 18 שערים וסיים כמלך השערים של הקבוצה באותה עונה.

ב-12 ביולי 2016 חתם בבני לוד מהליגה הלאומית. ב-9 בינואר 2017 חתם בהפועל מרמורק מליגה א'.

ב-29 במאי 2018 הוצג כשחקן הפועל אדומים אשדוד מליגה א'. בשנת 2021 עבר לעירוני גדרה מליגה ב'.

בעונת 2021/2022 מונה לעוזר מאמן בהפועל אדומים אשדוד. בדצמבר 2021 מונה למאמן הקבוצה במקומו של רוני אוואט שהתפטר, ביחד עם יאיר אזולאי
.  במרץ 2022 הוביל את הקבוצה לפלייאוף עליון. בסיום העונה סיים את תפקידו.

בעונת 2023/24 חזר לשחק בקבוצת בית"ר גן יבנה מליגה ג'.

קישורים חיצוניים

 משה בוקר, רכבת ההרים של עידן שריקי, באתר וואלה!, 14 בדצמבר 2006

הערות שוליים

כדורגלנים ישראלים
חלוצי כדורגל ישראלים
כדורגלני מועדון ספורט אשדוד
כדורגלני מכבי יבנה
כדורגלני גורניק זאבז'ה
כדורגלני מכבי נתניה
כדורגלני מכבי פתח תקווה
כדורגלני מכבי קריית גת
כדורגלני הפועל אשקלון
כדורגלני הפועל בני לוד
כדורגלני הפועל מרמורק
כדורגלני הפועל אשדוד
אשדוד: כדורגלנים
כדורגלנים ישראלים בפולין
ישראלים שנולדו ב-1981